78 BIMANEESCHE TEXTEN. 



ede. Makenlo ba ede na-lampa wali-ra sangadji Budjangga-Indar manente djara komba 

 neè labo rante ro kappa-na masa-ngganga ra-tata kai inta djamaro labo bindera kala 

 duwa ratu mbuwa, lampa dende kai-du ba sa-mena-n mantau eli ro sa-mena-na mantari 

 hulubala raaya-na. Wati-du waü-ta kadondo nuntu ro mpama pahu lampa-na sa-mena-na 

 ana sangadji döho mantjewi ratu. Makento mpara ba ede, ampo de-ra lampa-na 

 mungkur kalja, di ade mungkur ede Putiri Tjabaya-Hairani labo Putiri Mayang-Mangure 

 ro Wai Kabaya na-kau dja-ra neè di ade mungkur, na-lampa-ra mungkur bune santika 

 marama pahu-na. Makento ba ede, na-lampa-ra Maharadja Kurma malabo Radja 

 Mangendar-Sri madende-na mungkur ede. Di ade lampa kai-na ede na-lampa-si di 

 doro madèse, na-ndadi piri, na-lampa-si di dana mapiri, na-ndadi sori, na-lampa di 

 sori, na-ndadi-ra bune santika móti ba pahu mböto-na edi manusiya. Nggara na-lampa-sa 

 di fuu hadju mataho-taho nowa oi-na, na-sanawa-ra kadihi-dihi weya kai ade Tuwan 

 Putiri duwa-na ake. Ede mpara mandai rawi-na di masanaru-naru-na ntjai. Wati-p 

 sabune ntoi lampa-na, na-raka-ra di kompe rasa Puspa-Sari. Ede-ra sanawa mena 

 kai-na, kau-na kakidi paruga ro na-kakai-ra doü lao karinga ina-r ama-na. Na-ringa-du 

 ba ina-r ama-na, na-hanta-ra weki-na ina-r ama-na labo sa-mena-na ada ra kau-na 

 masiwe ro mamöne, lao raka Maharadja Kurma ro Mayang-Mangure. Na-rongga-pu 

 akadawa, ede-ra lósa mena kai Maharadja Kurma ro Mangendar-Sri ro Putiri duwa-na 

 ede maao ina ro ama-na mamai mandinga labo sudju ro nemba-na ina-r ama-na ro 

 pohu ro ngilu dja-ra ba ina ro ama-na mandinga labo tjuwa mbisa gantu-gantu-na 

 labo nangi kanggitja ro kanggio-na labo nggahi-na: ampo-si wati-du èda angi-ta, 

 ana-e, mu-waü-ra nae sampela pala, ampo ta-èda angi. Ntjambe kai ba Mayang-Mangure : 

 bune-tji da rotji kai nae sampela labo ngaha-ku uwi ro edja ro kamadja hadju 

 mangodu-ngodu di sera ra wuba? Na-ringa-du ba Radja Mangendar-Sri nggahi 

 Mayang-Mangure mamika ro hambu ina-r ama-na, ede mpara ntanda sageï-na labo 

 kèto mada-na, ndadi na-lowa-du kaaö ba Mayang-Mangure ntanda-na Radja Mangendar-Sri 

 ede. Makento mpara ba ede, na-tjuwa luu mena-ra di ade rasa Puspa-Sari, na-ndiha 

 ro ndano-ra labo ngaha ro nóno ro mpaa kadihi-dihi ade di masanai-nai. Sabune- 

 bune-du ntoi-na di ade kadihi kai ade-na, na-malaka-ra 31aharadja Kurma labo Radja 

 Mangendar-Sri ro sa-mena-mena-na sangadji-ngadji ba supu neè lao boë rasa Anta-Baranta. 

 Ede-ra kaambi mena kai daha mandinga labo na-tunti-ra sura ba Radja Mangendar-Sri. 

 Indo kapo nggahi sura ede: «ake sura watu Maharadja Kurma malabo Radja 

 Mangendar-Sri duwa-na labo hera-na manae tjilaka madalowa wii kantoi di ade rasa 

 ndai marongga di Maharadja Indar-Dewa sangadji mabusi ro mawo ro manae ro 

 nene, mabisa ro guna, mamböto sangadji-ngadji kabata-na ro mbóto hulubala raaya-na, 

 mai karinga-ku »wara-si bente maiha ro mandumba ro daha madumpu, kamalo-pu, 

 mai ka-ra ndede-n nami doü maljilaka ake maneè mai nggeè ada awa penla ro lini 

 maraho bareka di sangadji masambeka". Ede-ra kau kai-na lao waa sura ede, rongga-pu 

 di Maharadja Indar-Dewa, na-donggo sakidi-du sura ede ba doü ra-kakai. Ndadi 

 batja-du ba Maharadja Indar-Dewa, na-lowa mena-ra kaaö nggahi sura ede. Nggahi 

 kai Maharadja Indar-Dewe: lao-ra dula, nggómi, mbeï ngowa-pu Maharadja Kurma 

 labo Radja Mangendar-Sri, bune santika ra-neè-n ede ku-tarima weya-du ba nami 



